L 290/612
LV
Eiropas Savienības Oficiālais Vēstnesis
10.11.2022.
b) NOx pēcapstrādes sistēma, kas kompresijaizdedzes motoriem uzstādīta kā atsevišķa vienība vai integrēta kombinētā emisiju kontroles ierīcē; c) dīzeļdegvielas oksidēšanas katalizators (DOC), kas kompresijaizdedzes motoriem uzstādīts kā atsevišķa vienība vai integrēts kombinētā emisiju kontroles ierīcē.
3.3.5.2.
Tikai 1.A līmenim Šā pielikuma 3.3.5.1. punktā minētās ierīces pārrauga arī attiecībā uz jebkādu atteici, kuras rezultātā tiktu pārsniegtas šo noteikumu 6.8.2. punktā noteiktās piemērojamās OBD robežvērtības.
3.4.
Diagnostikas pārbaužu secībai jāsākas līdz ar katru motora iedarbināšanu un jābeidzas vismaz reizi ar nosacījumu, ka ir ievēroti pareizie testa apstākļi.
Testa apstākļus izvēlas tādus, kas iestājas normālas brauk­ šanas laikā, ko imitē 1. tipa tests.
3.5.
Darbības traucējuma indikatora (MI) ieslēgšanās
3.5.1.
OBD sistēmā jābūt darbības traucējuma indikatoram, kas ir viegli pamanāms transportlīdzekļa vadītājam.
MI nedrīkst izmantot nekādam citam mērķim, izņemot iedarbināšanas avārijas režīmā, emisiju noklusējuma režīmu vai avārijas atgriešanās signalizēšanu vadītājam.
MI ir jābūt redzamam visos parasta apgaismojuma apstākļos.
Aktivētam tam jārāda simbols atbilstoši ISO 2575.
Transportlīdzekli nedrīkst aprīkot ar vairāk kā vienu vispārīga pielietojuma MI ar emisiju saistītām problēmām.
Ir atļauti atsevišķi īpaša nolūka signalizatori (piem., bremžu sistēmas, drošības jostu piesprādzēšanas, eļļas spiediena u. c.).
Sarkanās krāsas izmantošana MI ir aizliegta.
3.5.2.
Attiecībā uz stratēģijām, kam MI ieslēgšanai vajag vairāk nekā divus priekšsagatavošanas ciklus, ražotājs sniedz informāciju un/vai inženiertehnisku izvērtējumu, kurā adekvāti pierādīts, ka pārraudzības sistēma ir vienlīdz efektīva un savlaicīgi nosaka sastāvdaļas nolietojumu.
Stratēģijas, kurām vidēji nepieciešami vairāk nekā desmit braukšanas cikli MI ieslēgšanai, nav pieņemamas.
MI jāaktivējas arī tad, kad motora vadība pāriet pastāvīgajā emisijas noklusējuma darbības režīmā, ja ir pārsniegtas jebkuras šo noteikumu 6.8.2. punktā norādītās OBD robežas vai ja OBD sistēma nespēj izpildīt šā pielikuma 3.3.3. vai 3.3.4. punktā noteiktās pārraudzības pamatprasības.
MI jādarbojas skaidrā brīdinājuma režīmā, piem., jāmirgo katrā laikposmā, kad notiek motora aizdedzes izlaidums tādā līmenī, kas visticamāk varētu izraisīt katalizatora bojājumu, kā norādījis ražotājs.
MI ir jāaktivējas arī tad, kad transportlīdzekļa aizdedze ir “ieslēgtā” pozīcijā pirms motora iedarbināšanas vai startera darbināšanas, un jāizslēdzas pēc motora iedarbināšanas, ja līdz tam nav konstatēts darbības traucējums.
3.6.
Kļūdas koda uzglabāšana
3.6.1.
OBD sistēmai jāreģistrē gaidīšanas režīmā esošs(-i) un apstiprināts(-i) kļūdas kods(-i), kas norāda emisijas kontroles sistēmas statusu.
Atsevišķus statusa kodus (gatavības kodus) izmanto, lai identificētu pareizi darbo­ jošās emisiju kontroles sistēmas un tādas emisiju kontroles sistēmas, kuru pilnīgai izvērtēšanai nepieciešama transportlīdzekļa turpmāka darbināšana.
Ja MI aktivēšanu izraisa nolietošanās, darbības traucējums vai pastā­ vīgs emisijas noklusējuma darbības režīms, ir jāsaglabā darbības traucējuma veidu identificējošs kļūdas kods.
Kļūdas kodu saglabā arī šī pielikuma 3.3.3.5. punktā un 3.3.4. punkta e) apakšpunktā minētajos gadījumos.
3.6.2.
Transportlīdzekļa nobraukumam ar aktivētu MI ir jābūt pieejamam jebkurā laikā caur standarta savienotāja seriālo pieslēgvietu.
3.6.3.
Ar dzirksteļaizdedzes motoriem aprīkotu transportlīdzekļu gadījumā cilindri, kuros ir aizdedzes izlaidums, nav unikāli jāidentificē, ja tiek saglabāts konkrēts viena vai vairāku cilindru aizdedzes izlaiduma kļūdas kods.
3.7.
MI izslēgšana
3.7.1.
Ja aizdedzes izlaidums līmenī, kas visticamāk varētu izraisīt katalizatora bojājumu (kā norādījis ražotājs), vairs nenotiek vai ja motoru darbina pēc tādām ātruma un slodzes apstākļu izmaiņām, kad aizdedzes izlaiduma līmenis neizraisīs katalizatora bojājumu, MI drīkst pārslēgt atpakaļ iepriekšējā aktivitātes stāvoklī pirmā braukšanas cikla laikā, kad tika konstatēts aizdedzes izlaiduma līmenis, un drīkst pārslēgt normālā aktīvā režīmā turpmākajos braukšanas ciklos.
Ja MI pārslēdz iepriekšējā aktivitātes stāvoklī, attiecīgos kļūdu kodus un saglabātos momentānos parametrus drīkst izdzēst.